作者：黄机
词牌/韵律：沁园春

paragraphs: 问讯西园，一春几何，君今再游。
记流觞亭北，偷拈酒戏，凌云台上，暗度诗阄。
略略花痕，差差柳意，十日不来红绿稠。
须重醉，便功名了后，白发争休。
定谁骑鹤扬州。
任书放床头盏瓮头。
况殷勤莺燕，能歌更舞，轻狂蜂蝶，欲去还留。
岁月易忘，姓名须载，笔势翩翩回万牛。
归来晚，有烛明金剪，香暖珠篝。